ملک انا اپوزیشن نا جماعت آک آل پارٹیز کانفرنس (اے پی سی) اٹی حکومت نا برخلاف ملک گیر تحریک چلیفنگ نا فیصلہ کرینے، اے پی سی آن پد جمعیت علمائے اسلام نا سروک مولانا فضل الرحمان، شہباز شریف و بلاول بھٹو زرداری تون اوار ایلو راہشونک پریس کانفرنس کریر۔ دا وخت آ مولانا فضل الرحمان ایکشن پلان پیش کرے و وزیراعظم عمران خان آن دمدستی استیفہ نا خواست کرے۔ حکومت مخالف برانزی تحریک نا پڑو کرسا پارے کہ راج انا کل تپہ غاتے تحریک اٹ اوار کننگک۔ اکتوبر و نومبر اٹی اولیکو رد ریسہ ٹی صوبائی دارالحکومت آتیٹی جلسہ کننگک، دسمبر اٹی ارٹمیکو رد ریسہ ٹی صوبائی دارالحکومت آتیٹی ریلی و برانز کننگک، وخت اس کہ جنوری 2021ء اٹی اسلام آباد نا کنڈ آ فیصلہ کن لانگ مارچ کننگک۔
